b"\n_START_ARTICLE_\nB\xc3\xa9 d'inter\xc3\xa8s cultural\n_START_SECTION_\nConcepte i regulaci\xc3\xb3\n_START_PARAGRAPH_\nLa declaraci\xc3\xb3 legal denominada b\xc3\xa9 d'inter\xc3\xa8s cultural \xc3\xa9s una figura de protecci\xc3\xb3 regulada per la Llei 16/1985, de 25 de juny, del Patrimoni Hist\xc3\xb2ric Espanyol._NEWLINE_Els governs de Catalunya, Pa\xc3\xads Basc i Gal\xc3\xadcia van interposar un recurs d'inconstitucionalitat, ja que els seus estatuts atorguen compet\xc3\xa8ncia exclusiva sobre cultura. Per sent\xc3\xa8ncia del Tribunal Constitucional 17/1991 es va recon\xc3\xa8ixer que corresponia a aquestes autonomies la declaraci\xc3\xb3 i gesti\xc3\xb3 dels b\xc3\xa9ns d'inter\xc3\xa8s cultural. Posteriorment s'ha anat transferint a totes les comunitats aut\xc3\xb2nomes. A Catalunya i el Pa\xc3\xads Basc el nom varia, (\xc2\xabB\xc3\xa9 Cultural d'Inter\xc3\xa8s Nacional\xc2\xbb a Catalunya i \xc2\xabb\xc3\xa9 qualificat\xc2\xbb al Pa\xc3\xads Basc), per\xc3\xb2 el proc\xc3\xa9s de declaraci\xc3\xb3 ve a ser el mateix. A Catalunya, el patrimoni hist\xc3\xb2ric i la declaraci\xc3\xb3 de BCIN es regeixen per la Llei 9/1993, de 30 de setembre i al Pa\xc3\xads Valenci\xc3\xa0, el patrimoni cultural valenci\xc3\xa0 est\xc3\xa0 regulat per la Llei 4/1998, d'11 de juny.\n_START_SECTION_\nDefinici\xc3\xb3 legal\n_START_PARAGRAPH_\nSegons preveu la mateixa Llei, un BIC \xc3\xa9s qualsevol immoble i objecte moble d'inter\xc3\xa8s art\xc3\xadstic, hist\xc3\xb2ric, paleontol\xc3\xb2gic, arqueol\xc3\xb2gic, etnogr\xc3\xa0fic, cient\xc3\xadfic o t\xc3\xa8cnic, que hagi estat declarat com a tal per l'administraci\xc3\xb3 competent. Tamb\xc3\xa9 pot ser declarat com BIC, el patrimoni documental i bibliogr\xc3\xa0fic, els jaciments i zones arqueol\xc3\xb2giques, aix\xc3\xad com els llocs naturals, jardins i parcs, que tinguin, valor art\xc3\xadstic, hist\xc3\xb2ric o antropol\xc3\xb2gic.\n_START_SECTION_\nCategories\n_START_PARAGRAPH_\nLa Llei preveu les seg\xc3\xbcents categories per a la declaraci\xc3\xb3 d'un b\xc3\xa9 d'inter\xc3\xa8s cultural:\n_START_SECTION_\nMonument\n_START_PARAGRAPH_\nS\xc3\xb3n aquells b\xc3\xa9ns immobles que constitueixen realitzacions arquitect\xc3\xb2niques o d'enginyeria, o obres d'escultura colossal, sempre que tinguin inter\xc3\xa8s hist\xc3\xb2ric, art\xc3\xadstic, cient\xc3\xadfic o social._NEWLINE_Est\xc3\xa0 declarada b\xc3\xa9 d'inter\xc3\xa8s cultural, categoria monument, per exemple la Catedral de Burgos o la catedral de Lle\xc3\xb3.\n_START_SECTION_\nJard\xc3\xad hist\xc3\xb2ric\n_START_PARAGRAPH_\n\xc3\x89s l'espai delimitat, producte de l'ordenaci\xc3\xb3 humana d'elements naturals, de vegades complementat amb estructures de f\xc3\xa0brica i estimat d'inter\xc3\xa8s en funci\xc3\xb3 del seu origen o passat hist\xc3\xb2ric, o dels seus valors est\xc3\xa8tics, sensorials o bot\xc3\xa0nics._NEWLINE_Estan declarats jardins hist\xc3\xb2rics, per exemple, els Jardins d'Aranjuez.\n_START_SECTION_\nConjunt hist\xc3\xb2ric\n_START_PARAGRAPH_\n\xc3\x89s l'agrupaci\xc3\xb3 d'immobles que formen una unitat d'assentament, cont\xc3\xadnua o dispersa, condicionada per una estructura f\xc3\xadsica representativa de l'evoluci\xc3\xb3 d'una comunitat humana per ser testimoni de la seva cultura o constituir un valor d'\xc3\xbas i gaudi per a la col\xc2\xb7lectivitat. Aix\xc3\xad mateix \xc3\xa9s Conjunt Hist\xc3\xb2ric qualsevol nucli individualitzat d'immobles compresos en una unitat superior de poblaci\xc3\xb3 que reuneixi aquestes mateixes caracter\xc3\xadstiques i pugui clarament ser delimitat._NEWLINE_S\xc3\xb3n per exemple, conjunts hist\xc3\xb2rics, el poble de Buitrago del Lozoya (Madrid), la ciutat de Granada, el Nucli Antic de C\xc3\xa0ceres o la ciutat de Lle\xc3\xb3\n_START_SECTION_\nLloc hist\xc3\xb2ric\n_START_PARAGRAPH_\n\xc3\x89s el lloc o paratge natural, vinculat a esdeveniments o records del passat, a tradicions popular, creacions culturals o de la naturalesa, i a obres de l'home, que tenen valor hist\xc3\xb2ric, etnol\xc3\xb2gic, paleontol\xc3\xb2gic o antropol\xc3\xb2gic._NEWLINE_Han estat declarats com a Lloc Hist\xc3\xb2ric, entre altres, el Lloc Hist\xc3\xb2ric de l'Alpujarra o el Lloc Hist\xc3\xb2ric de les Mines de Riotinto, aquest \xc3\xbaltim a Huelva.\n_START_SECTION_\nZona arqueol\xc3\xb2gica\n_START_PARAGRAPH_\n\xc3\x89s el lloc o paratge natural on hi ha b\xc3\xa9ns mobles o immobles susceptibles de ser estudiats amb metodologia arqueol\xc3\xb2gica, hagin estat o no extret i tant si es troben a la superf\xc3\xadcie, al subs\xc3\xb2l o sota les aig\xc3\xbces espanyoles._NEWLINE_S\xc3\xb3n aix\xc3\xad, zones arqueol\xc3\xb2giques, la Cova d'Altamira o les restes de la ciutat d'It\xc3\xa0lica, a Sevilla.\n_START_SECTION_\nDeclaraci\xc3\xb3 de BIC\n_START_PARAGRAPH_\nConforme a l'establert a la Llei 16/1985, perqu\xc3\xa8 un element patrimonial passi a formar part del Cat\xc3\xa0leg de B\xc3\xa9ns d'Inter\xc3\xa8s Cultural d'Espanya, cal que s'inco\xc3\xaf un expedient per l'administraci\xc3\xb3 competent (encara que pot fer-se a sol\xc2\xb7licitud d'entitats o particulars). Una vegada incoat l'expedient, se li aplica al b\xc3\xa9 patrimonial, amb car\xc3\xa0cter preventiu, tota la protecci\xc3\xb3 jur\xc3\xaddica prevista en les lleis._NEWLINE_L'expedient es resol per acord, b\xc3\xa9 del Consell de Govern de la Comunitat Aut\xc3\xb2noma, mitjan\xc3\xa7ant Decret (quan tingui transferida aquesta compet\xc3\xa8ncia), b\xc3\xa9 pel Consell de Ministres a proposta del Ministeri de Cultura, mitjan\xc3\xa7ant Reial Decret._NEWLINE_En alguns casos, i van quedar autom\xc3\xa0ticament declarats BIC els llocs amb art rupestre prehist\xc3\xb2ric i els castells d'Espanya i les seves ru\xc3\xafnes.\n_START_SECTION_\nTramitaci\xc3\xb3 de la declaraci\xc3\xb3 d'un b\xc3\xa9 com BIC\n_START_PARAGRAPH_\nLa declaraci\xc3\xb3 d'un b\xc3\xa9 com BIC, exigeix la tramitaci\xc3\xb3 d'un expedient, que ha d'incloure una s\xc3\xa8rie de documents i informaci\xc3\xb3 concreta sobre els b\xc3\xa9ns a declarar.\n_START_SECTION_\nDescripci\xc3\xb3 i an\xc3\xa0lisi de l'immoble\n_START_PARAGRAPH_\nEs tracta de la descripci\xc3\xb3 f\xc3\xadsica, els materials que utilitza, que tipologia t\xc3\xa9, suports, l'espai (ubicaci\xc3\xb3 de les estades), etc. es tracta d'una descripci\xc3\xb3 literal. Hem de tenir en compte tres parts: la volumetria, la tipologia i els materials._NEWLINE_\xc3\x89s necessari, a m\xc3\xa9s, especificar les parts del BIC i les access\xc3\xb2ries si les tingu\xc3\xa9s.\n_START_SECTION_\nRelaci\xc3\xb3 de b\xc3\xa9ns mobles\n_START_PARAGRAPH_\nEls criteris de valoraci\xc3\xb3 han anat variant al llarg de la hist\xc3\xb2ria, al principi nom\xc3\xa9s inclo\xc3\xafa el m\xc3\xa9s destacat, despr\xc3\xa9s hi va haver una posici\xc3\xb3 d'incloure-ho tot, per\xc3\xb2 dur-lo a terme era complicat. En l'actualitat ha tornat a un valor de selecci\xc3\xb3._NEWLINE_\xc3\x89s necessari justificar els b\xc3\xa9ns que es protegeixen, en l'actualitat gaireb\xc3\xa9 tots els b\xc3\xa9ns mobles estan en un inventari pel que el treball, tant textual com gr\xc3\xa0fic, \xc3\xa9s b\xc3\xa0sicament bibliogr\xc3\xa0fic, aquestes fitxes recullen l'an\xc3\xa0lisi del material, la t\xc3\xa8cnica, cronologia, el grau de conservaci\xc3\xb3, etc."